---
title: "Sven Gissum 25-års jubilæum ved Borup Varmeværk"
description: "Varmeværket ønsker Formanden Hjertelig tillykke med jubilæet!"
date: "2025-07-18"
created: "2025-07-18"
---

# Sven Gissum 25-års jubilæum ved Borup Varmeværk

 Varmeværket ønsker Formanden Hjertelig tillykke med jubilæet!

Sven Gissum har 25-års jubilæum som bestyrelsesmedlem, og heraf 20 år som Formand for Borup Varmeværk. Tiden er inde til et stop og se tilbage på hvad er sket og hvordan varmeværket har gennemgået mange faser i de 25 år, hvor Sven Gissum har været Formand. Tiden opfattes som årene er fløjet afsted, der er sket mange ting i fjernvarmebranchen og ikke mindst i Borup by med en rivende byudvikling. Men også drevet af et stort engagement af en Formand, der både har en teknisk og ledelsesmæssig baggrund.

 Svære og tunge beslutninger, sjove og pudsige episoder, hyggelige stunder, opgaver der gør, at man kommer tæt på andre mennesker, ansatte, kollegaer, politikere, andelshavere, leverandører. Viden om byens puls, kombineret med mange meget forskellige og spændende udfordringer, udtaler Sven Gissum.

Borup Varmeværk takker Sven Gissum for det store og målrettede arbejde han har udført i de 25 år. Sven har præget organisationen i en positiv retning, sat en ledelsesmæssig kurs og fremdrift, der viser de resultater vi har dag. Vi er med på den grønne bølge. Vi har et godt og sundt ledningsnet på 100 km. En tilstrækkelig stor varmekapacitet, og med flere kilder af opvarmnings muligheder. Ikke mindst, at formå at prisen på varmen er attraktiv for byen.

For 25 år siden havde varmeværket 550 andelshaver, i dag har vi 1550 andelshavere og omkring 1.800 forbrugere

Formanden fortæller at det er varmeværkets opgave, at sikre andelshaverne en stabil varmeforsyning. Dette kunne ikke ske, uden en motiverende og samvittighedsfuld arbejdende stab af medarbejdere, der utrætteligt har sikret den fornødne varmekomfort i byen.

Bestyrelserne der gennem tiden har engageret sig i opgaverne, altid med andelshavernes synspunkter for øje.

Samtidig skal fjernvarmeprisen være konkurrencedygtig, hvilket har betydet, at der ikke har været udmeldinger i mandsminde på den baggrund.

Der er ca. 350 fjernvarmeværker i DK, og i 2025 ligger Borup varmeværk blandt de 20% billigste varmeværker.

Varme værkets motto er: ”Pengene ligger bedst i borgernes lomme.”

Af spændende opgaver gennem de 25 år, nævner Sven Gissum følgende større ting, som han har været involveret i:

Investering i industribyggegrund købt i 2006 på Bækgårdsvej 88, til opbevaring af div. materialer.

Forhandling og efterfølgende Køb af Halmværket af landmændene i 2012, med en 7.5 MWH halmkedel fra 2006.

Køb af kommune grund, hvor der tidligere var lastbilparkerings plads, var nødvendigt for kommende varme produktionsudvidelser.

Opførelse af nyt halmværk og administrationsbygning i 2014, samt endnu en halmkedel også på 7.5 MWh kapacitet.

Opgaven med at få samlet 2 meget forskellige virksomheder, agerer som én virksomhed, få et samlet og effektivt og lønsomt varmeværk igangsat, herunder udflytning af administration, ledelse etc. fra Bækgårdsvej 16 til Bækgårdsvej 62.

Siden 2015 har forbruget af fyringsolie været meget sparsomt og i gennemsnit i årene, været 1- 2% af det årlige varme forbrug

Borup Vand og Borup Varme startede et samarbejdede om fælles opgaver som drift og administration i et nyoprettet driftsselskabet Skovbo Forsyning APS, som ejes af Borup varmeværk.  Dette samarbejde fandt sted i perioden 2019-2025.

Opførsel af akkumuleringstank i 2022 på 5000 m3 vand, som skal medvirke til at sikre forsyningssikkerheden og driftsstabiliteten.

Montering af 100 kWh solceller anlæg på halmtaget i 2023, der producerer ca. 18 % af den samlede mængde på 500.000 kWh. Det meste af den mængde elektricitet bruges i produktionen.

Igangværende opførelse af El kedel på 10 MW Der over tid helt skal erstatte olie til opvarmning. Forventes færdigt 2027.

Varmeværkets fremtid, og grønne strategiplan, indeholder også investering i evt. egen vindmølle til brug for egen produktion af elektricitet til varmeproduktionen.

Når ovennævnte ting er fuld indfaset, forventes det at olieværket på Bækgårdvej 16 kan nedlægges.

I dag er 95 % af byen opvarmet med grøn og billig fjernvarme.

Der er stadig fuld fart på Borup Varme. Udvikling af nye boligområder i udkanten af byen fortsætter, den indre by bliver fortsat fortættet med nye boliger. Det har betydet varmeværkets hidtil største renoveringsopgave, renovering af hovedledningen gennem Bækgårdsvej, med tilhørende ny og større pumpekapacitet, der sikre stadig flere nye forbrugere varme i mange år frem.

Det har kostet en del fritid at være Formand for en stor og hurtigt voksende organisation, men samtidigt har det været 25 meget spændende og lærerige år, hvor jeg fortsat oplever nye og interessante emner om fremtidens fjernvarme muligheder, udtaler formanden.

Med venlig hilsen

Borup Varmeværk

                ![](https://www.skovboforsyning.dk/i/MOLIRIMEDIA/a2dff1f4-9938-4f5e-5d3a-08ddc5c1e044?width=800)
